مَتّیٰ 25
25-نجی باب
اُن قیز میثالی
1«شُل واقت آسمانینگ پاتیشاهلیغی اُن قیزینگ چیراغلارینی آلیپ، دامادی قارشیلاماغا چیقیشلاری باراداقی واقا مِنگزِیَندیر. 2اُلارینگ بَشیسی عاقیلّی، بَشیسی عاقیلسیز میشدیق. 3عاقیلسیزلار چیراغلارینی آلیارلار، اِمّا یاغ آلمایارلار. 4عاقیلّیلار بُلسا چیراغلاری بیلِن بیرلیکده قاپلاردا یاغ هِم آلیارلار. 5داماد گیجَه قالاندا، هِمّهسینی اوقی باسیار و اُلار اوقلایارلار. 6یاری گیجه: ”اینه، داماد گِلیَر، قارشیلاماغا چیقینگ!“ دییِن قاتی سِس اِشیدیلیَر. 7شُندا یانگقی قیزلارینگ هِمّهسی اُیانیپ، چیراغلارینینگ یاغینی بِجِرمَگَه باشلایارلار. 8عاقیلسیزلار عاقیلّیلارا: ”چیراغلاریمیز سُنوپ باریار، بیزه یاغینگیزدان بیرآز بِرَیینگ“ دیییَرلِر. 9اِمّا عاقیلّیلار: ”یُق! بیزه-ده، سیزه-ده یِتمِز آخیرین. قُووسی، گیدینگ-ده، ساتیانچیلاردان اُزونگیزه یاغ ساتین آلینگ“ دیییَرلِر. 10اُلار یاغ ساتین آلماغا گیدِن واقتی داماد گِلیَر. تاییار دوران قیزلار اُنونگ بیلِن بیله طُوی جایی گیرِنلِریندِن، قاپی یاپیلیار. 11بیر سالیمدان بِیلِکی قیزلار هِم گِلیپ: ”آقا، آقا! قاپینی آچ، بیز گِلدیک“ دیییَرلِر. 12اِمّا داماد: ”سیزه دُغروسینی آیدیارین، مِن سیزی آصلا تانییامُق“ دیییپ جُغاپ بِریَر.
13«شُنونگ اوچین هِم اُیا بُلونگ، سِبَبی سیز اینسان اُغلونینگ گِلجِک شو گونونی و ساغادینی بیلمِیَرسینگیز.»
اوچ خیدماتکَر حاقینداقی میثال
لوقا 19:11-27
14«آسمانینگ پاتیشاهلیغی شونونگ یالیدیر: بیر آدام اوزاق یُلا گیتمِکچی بُلوپ، خیدماتکَرلِرینی یانینا چاغیریپ، مال-مولکونی اُلارا تابشیریار. 15بو آدام اُلارینگ هِر بیریسینینگ باشارجاغینا لاییق: بیرینه — بَش حالتا، بِیلِکیسینه — ایکی، باشغا بیرینه بیر حالتا قیزیل-کوموش بِریپ، یُلا دوشیَر. 16بَش حالتا آلان گیدیپ، بو پول بیلِن سُودا اِتمَگه گیریشیپ، یِنه بَش حالتا قازاندیریار. 17ایکی حالتا آلان-دا شُنونگ یالی اِدیپ، یِنه ایکی حالتا قازاندیریار. 18بیر حالتا آلان بُلسا گیدیپ، چوقور قازیار-دا، آقانگ بِرِن پولونی گُموپ گوزگِیَر.
19«کَن واقتدان سُنگ بو خیدماتکَرلِرینگ آقاسی گِلیپ، اُلاردان حِساب سُرایار. 20بَش حالتا آلان خیدماتکَر گِلیپ، اُوالقی پولونگ اوستونه یِنه بَش حالتا گِتیریَر. اُل: ”آقا! سِن مانگا بَش حالتا قیزیل-کوموش بِریپدینگ، اینه، مِن اُندان یِنه بَش حالتا قازاندیم“ دیییَر. 21آقاسی اُنگا: ”بِرِکِلّا، یاغشی هِم صادیق خیدماتکَر! سِن کیچیجیک ایشده صادیق بُلانینگ اوچین، ایندی بِییک ایشلِرده هِم سانگا اینانارین. گِل، آقانگ شاتلیغینا اُرتاق بُل!“ دیییَر.
22«ایکی حالتا آلان هِم گِلیپ: ”آقا! سِن مانگا ایکی حالتا قیزیل-کوموش بِریپدینگ، اینه، مِن اُندان یِنه ایکی حالتا قازاندیم“ دیییَر. 23آقاسی اُنگا: ”بِرِکِلّا، یاغشی و صادیق خیدماتکَر! سِن کیچیجیک ایشده صادیقلیغینگی گُرکِزدینگ، ایندی مِن سِنی بِییک ایشلِرینگ باشینا قُیارین. گِل، آقانگ شاتلیغینا اُرتاق بُل!“ دیییَر.
24«بیر حالتا آلان هِم گِلیپ: ”آقا، مِن سِنینگ قاتی رِحمسیز آدامدیغینگی بیلیَردیم. سِن اِکمِدیک یِرینگدِن اُریارسینگ، سِپمِدیک یِرینگدِن ییغیارسینگ. 25شُنونگ اوچین مِن قُرقدوم، گیدیپ، بِرِن قیزیل-کوموش حالتانگی یِره گُموپ گوزگِدیم، اینه، مالینگه آل!“ دیییَر. 26آقاسی اُنگا شِیله دیییَر: ”اِی، یامان هِم یالتا خیدماتکَر! سِن مِنینگ اِکمِدیک یِریمدِن اُریاندیغیمی، سِپمِدیک یِریمدِن ییغیاندیغیمی بیلیَرمیدینگ؟ 27اُندا پولومی پول ایشلِتیَنلِره بِرمِلی دَلمی، مِن هِم گِلیپ، اُنی پِیداسی بیلِن آلاردیم. 28ایندی اُنگا بِرِن بیر حالتامی آلینگ-دا، اُن حالتالا بِرینگ. 29کیمده بار بُلسا، اُنگا بِریلِر، اُنداقی بُل بُلار، اِمّا کیمده یُق بُلسا، اُنونگ اِلیندَکی هِم آلنار. 30پِیداسیز خیدماتکَری داشاری، قارانگقیلیغا قُینگ، اُل یِرده آغلاما و دیش قیجیرداما بُلار.“
قیامات گونی
31«اینسان اُغلی اُز بِییکلیگینده شایلانیپ، هِمّه پِریشدهلِر بیلِن گِلِر-ده، بِییک تاختیندا اُتورار. 32هِمّه میلِّتلِر اُنونگ حوضوریندا ییغنانارلار، چُپانینگ قُیونلاری گِچیلِردِن سایلایشی یالی، اُل هِم اُلاری بیری-بیریندِن سایلار. 33قُیونلاری ساغیندا، گِچیلِری هِم سُلوندا قُیار. 34سُنگرا پاتیشاه ساغینداقیلارا شِیله دییِر: ”اِی، آتامینگ بِرِکِت آلانلاری! گِلینگ-ده، دونیَه یارادیلاندان بَری سیزینگ اوچین تاییارلانان پاتیشاهلیغی میراث آلینگ. 35سِبَبی مِن آچدیم — اییمَگه زات بِردینگیز، سوساپدیم — سو ایچیردینگیز، بیگانهدیم — میهمان آلدینگیز، 36یالانگاچدیم — گِییم گِیدیردینگیز، مِریضدیم — سُراماغا گِلدینگیز، زینداندیم — گُرمَگه گِلدینگیز.“
37«شُندا دُغری آداملار اُنگا جُغاپ بِریپ دییِرلِر: ”اِی خودای، بیز سِنی هاچان آچ گُروپ، ناهارلادیق؟ هاچان سوسانینگی گُروپ، سو ایچیردیک؟ 38هاچان سِنی بیگانه گُروپ، میهمان آلدیق یا یالانگاچ گُروپ، گِییم گیدِردیک؟ 39هاچان سِنی مِریض یا-دا زینداندا گُروپ، یانینگا گِلدیک؟“ 40پاتیشاه اُلارا: ”سیزه دُغروسینی آیدیارین، مِنینگ بو اینگ کیچی حاساپلانیان دُغانلاریمدان بیرینه اِدِنینگیزی مانگا اِدِنسینگیز“ دیییپ جُغاپ بِردی.
41«سُنگرا سُلونداقیلارا شِیله دییِر: ”اِی، لَعنِتلیلِر، مِنینگ یانیمدان آیریلینگ، شِیطان بیلِن اُنونگ پِریشدهلِرینه تاییارلانان اِبِدی اُدا گیدینگ! 42سِبَبی مِن آچدیم — اییمَگه زات بِرمِدینگیز، سوساپدیم — سو ایچیرمِدینگیز، 43بیگانهدیم — میهمان آلمادینگیز، یالانگاچدیم — گِییم گِیدیرمِدینگیز، مِریضدیم و زینداندیم — یانیما گِلمِدینگیز.“
44«شُندا اُلار: ”اِی خودای، بیز سِنی هاچان آچ، سوساپ، بیگانه، یالانگاچ، مِریض یا-دا زینداندا گُروپ-ده، سانگا خیدمات اِتمِدیک؟“ دیییپ سُرارلار. 45شُندا اُلارا: ”سیزه دُغروسینی آیدیارین، مونی بو اینگ کیچی حاساپلانیانلاردان بیرینه اِتمِدیگینگیزی، مانگا-دا اِدِن دَلسینگیز“ دیییپ جُغاپ بِردی. 46بولار اِبِدی جِزا، دُغری آداملار بُلسا اِبِدی یاشایشا یِتِرلِر.»
knc_Arab kas_Arab urd_Arab azb_Arab azb_Arab azb_Arab urd_Arab azb_Arab azb_Arab azb_Arab azb_Arab urd_Arab azb_Arab azb_Arab azb_Arab azb_Arab